जेवर चमकाने के बहाने ठगी, गिरोह के 2 गिरफ्तार
दुर्ग पुलिस ने ग्रामीण क्षेत्र में चांदी के जेवर चमकाने के बहाने जेवर पार करने वाले सोनझरा गिरोह के दो सदस्यों को धर दबोचा। इनमें एक नाबालिग है। पुलिस ने इनके पास से एक लाख 20 हजार कीमत के चांदी के जेवर और एक बाइक जब्त की गई है।
दुर्ग, बेमेतरा, कवर्धा क्षेत्र में चांदी साफ करने के बहाने महिलाओं से ठगी करने की शिकायत पर दुर्ग पुलिस अलर्ट हो गई थी। वह घटना को अंजाम देने वालों की तलाश में जुट गई। इस दौरान मुखबिर की सूचना पर पुलिस को 2 फरवरी को सोनझरा गिरोह के दो आरोपियों को पकड़ने में सफलता मिली है।
आरोपी गिरोह के सरगना पिंटू शाह (32) पिता चरित्तर शाह निवासी ग्राम मालीटोला जिला भागलपुर (बिहार) को हिरासत में लिया। पुलिस पूछताछ उसने बताया कि नाबालिग सहयोगी के साथ मिलकर बाइक (सीजी 10 ईएच 1509) में ग्रामीण इलाकों में घूमता था। उन्होंने धमधा, बोरी के अलावा पुष्पा बंजारे पति विनोद बंजारे निवासी ग्राम खरहरी थाना नवागढ़, मीणा बाई पति बालू राम साहू निवासी ग्राम कौदवा थाना दमापुर कबीरधाम व रूकमणि पटेल पति जगमोहन पटेल निवासी रमपुरा थाना सहसपुर लोहारा को झांसे में लिया। भरोसा हासिल करने के लिए वे पहले बर्तन साफ करते थे। भरोसा हासिल होने पर चांदी के जेवर को एसिड से साफ करने के बहाने गला कर ठगी करना स्वीकार किया। पुलिस नाबालिग आरोपी को पकड़ा। बाद में उनकी निशानदेही पर गला हुआ चांदी करीबन 2 किलो, बाइक तथा चांदी साफ करने का सामान बरामद किया। पूछताछ में और भी मामलों का खुलासा हो सकता है।
सोनझरा गिरोह से 1.20 लाख रुपए के गहने बरामद किए गए।
hne_Deva hin_Deva hin_Deva hin_Deva hin_Deva